Pariisin konservatorio

Pariisin konservatorio (ransk. Conservatoire de Paris) on kansainvälisesti korkeatasoinen musiikkikorkeakoulu, Ranskan suurin konservatorio. Se avattiin vuonna 1795 ja oli maan ensimmäinen konservatorio. Konservatorion koko ranskankielinen nimi on Conservatoire national supérieur de musique et de danse de Paris (CNSMDP), eli Pariisin kansallinen musiikin ja tanssin korkea-asteen konservatorio. Brittiläinen maailman QS-yliopistoranking sijoitti Pariisin konservatorion musiikin alakohtaisen maailmanlistansa sijalle 6 (vuonna 2026). CNSMDP on PSL-yliopiston yhteistyötaho (partneri). Konservatorion pääkampus on ollut vuodesta 1990 lähtien arkkitehti Christian de Portzamparcin suunnittelemissa, Parc de la Villetten alueelle rakennetun 'musiikkikaupungin' eli Cité de la Musiquen läntisessä osassa (Konservatorio). Pariisin konservatorio on yksi Ranskan korkea-asteen musiikin ja tanssin konservatorioista, muita on ainakin Lyonissa (Ecole nationale supérieure des beaux-arts de Lyon, ENSBA Lyon), Lillessä (École Supérieure Musique et Danse Hauts-de-France – Lille) ja Burgundissa (École supérieure de musique Bourgogne-Franche-Comté, ESM Bourgogne-Franche-Comté). Korkea-asteen konservatorioihin pyritään usein alemman asteen DEM- ammattitutkinnon suorittamisen jälkeen (tyypillisesti jossakin Ranskan noin 39:stä konservatorioista), mutta tutkinto ei ole pakollinen korkea-asteen oppilaitokseen päästäkseen. Entisiä oppilaita Charles-Valentin Alkan (1813–1888) Gustave Charpentier (1860–1956) Juan Crisóstomo Arriaga (1806–1826) Hector Berlioz (1803–1869) Georges Bizet (1838–1875) Pierre Boulez (s. 1925) Alain Damiens (s. 1950) Claude Debussy (1862–1918) Maurice Duruflé (1902–1986) Marcel Dupré (1886–1971) Paul Dukas (1865–1935) Henri Dutilleux (s. 1916) France Ellegaard (1913–1999) George Enescu (1881–1955) Jacques Fromental Halévy (1799–1862) Édouard Lalo (1823–1892) Olivier Messiaen (1908–1992) Darius Milhaud (1892–1974) Arto Noras (s. 1942) Maurice Ravel (1875–1937) Camille Saint-Saëns (1835–1921) Pablo de Sarasate (1844–1908) Erik Satie (1866–1925) Pekka Savijoki Ernest Schelling (1876–1939) Jacques Thibaud (1880–1953) Paul Tortelier (1914–1990) Xian Xinghai (1905–1945) Lähteet Aiheesta muualla Kuvia tai muita tiedostoja aiheesta Pariisin konservatorio Wikimedia Commonsissa